
1. ÅRSBERETNINGER.

1.1 Årsberetning styret 2017 og 2018


Roger Amundsen overtok vervet som styreleder ved forrige ordinære årsmøte den 2. mai 2017. Det gamle styret hadde da gjort en voldsom innsats for å få idrettslaget til å overleve både aktivitetsmessig og økonomisk. Men de hadde brukt mye energi på å få inntekter ved at de arrangerte Nordmarka Skogsmaraton over flere år frem til 2016. Da de ikke fikk med nok funksjonærer til dette meget store arrangementet (som nå er overtatt av Lyn skiklubb) kastet de inn håndkleet og sa at JIL Oslo ikke lenger hadde livets rett om ikke andre tok ansvar.

Roger fikk rekruttert til nytt styre. Antall medlemmer i laget var på dette tidspunkt i overkant av 60 (? Vi nærmer oss nå 200) Deretter ble det viktigste å nøste opp i hvordan man kunne få støtte fra NSB, og hvorfor dette ikke hadde skjedd tidligere. Det viste seg å være et komplisert arbeide. I tillegg arbeidet styret hardt med å lage en strategi for hva som skulle være lagets satsningsområder, slik at vi hadde en klar plan i våre møter med NSB.

Det er en artig kuriositet at lagets konto i slutten av mai 2017 hadde en saldo på under kr 4000,- Riktignok hadde man da i tillegg utestående kroner 55.000,- fra Nordmarka Skogsmaraton, men denne inntekten var borte fra 2018.

Etter å ha sett på forskjellige løsninger og lagt ned mye innsats på nye nettsider valgte vi en relativt dyr nettløsning fra idretten online. Kr 5000,- per år. Denne løsningen er integrert mot NIFs medlemsregister og sparer oss for mye arbeide.

Roger fant etter hvert ut hvem som satt på penger til våre formål i NSB og vi hadde flere møter med ledere i konsernet. Det viste seg også at Hovedadministrasjonens Idrettslag med ca 30 medlemmer ønsket å slå seg sammen med oss. Dette medførte at Terje Ekrann, som da også var nestleder i Norsk Jernbane Idrettsforbund, ble med i vårt styre og også kunne representere NJIF i disse møtene. Finansieringen av forbundet har nemlig vært og er fortsatt under press med en ny modell under utforming. Alle lag vil blant annet måtte registrere firma den enkelte er ansatt i.
Terje Ekrann ble nylig valgt til formann i NJIF på tinget i Kristiansand. Roger deltok på dette tinget. Hege Lutro deltok på ledersamling NJIF i 2018.

At HIL NSB slo seg sammen med oss medførte at vi nå er selve bedriftsidrettslaget for Vy i Oslo området.

HMS ansvarlig i NSB øst var på dette tidspunktet Ørn Terje Foss. Han gikk av med pensjon i fjor, men innen det sørget han for at det tikket inn kroner 200.000,- på vår konto fra NSB! Dette skjedde 1. mars 2018.
Et felles brev fra NJIF og JIL Oslo er sendt NSB om videre finansiering. Svar på dette antas å komme i løpet av de nærmeste ukene. I dette brevet forplikter vi oss til å profilere Vy på tre store arrangementer samt å inngå i et samarbeide med HMS ansvarlig Vy for å bidra til aktivitetsøkning for Vy i hele landet.

Den strategi styret kom frem til hadde som hovedmål å dra i gang to til tre større arrangementer hvert år, og å finne frem til aktiviteter som er for bredden, såkalt lavterskel. En aktivitet som er dratt i gang er Curling. Vi stilte ett lag i serien 2018/19.
Og vi forsøker å få i gang en egen turgruppe for gåturer i skog og mark, blant annet Ti på topp. I tilllegg har vi en gruppe som deltar i 3 mot 3 turneringer innebandy, som er en ny aktivitet i laget.

Mai 2018 ble en pangstart for det første store arrangementet. Da stilte vi tre lag (45 personer) i Holmenkollstafetten og det ble avholdt en heidundrende bankett sammen med konsernet i Schweigaardsgate 23. Noe av årsaken til suksessen var en vervekampanje i samarbeide med Bedriftsidrettsforbundet.

Neste store arrangement skal bli DHL stafetten som i år avholdes 29. august i Frognerparken. Dette er 4 ganger 4 km stafett, med egen walk klasse hvor fire personer går 4 km. I tillegg veldig sosialt etter løpet.

Et tredje arrangement vinter skal planlegges. Skarverennet har blitt nevnt som ønskelig.

Senere i årsmøtet vil vi legge frem en videre strategiplan. Denne vil blant annet inneholde en del om treningsarealene i SG23. Det har blitt ordnet med adgangskort og halltid til fotballaget. Barbro Albrigtsen fikk omvisning og sett på spinningrommet for et par uker siden.

Når det gjelder Aktiv Bedrift så var det en god men dyr tanke (for bedriften). Vi har anbefalt konsernet å oppheve denne avtalen.

I 2018 ble det spandert en bedre middag på oppmenn. Dette ønsker vi skal bli en årlig tradisjon som belønning for den uvurderlige innsatsen de gjør. I tillegg fritas oppmenn for kontingent og egenandeler, det samme gjelder for styremedlemmer.

Roger Amundsen


1.2 Årsberetning fotball

 
Jil Oslo Fotball har i 2018 vært med i både vinter og sommerserie i Bedriftserien, samt JM i Narvik. Laget spilte seg opp til en 3. plass i JM Narvik.
Vi ble også meldt på vintersesongen 2018/19 som ble spilt ferdig april 2019. Der ble sluttplassering 10. plass.
 
I 2017 var JIL representert i JM fotball i Sandefjord. Det var også da deltakelse i vintersesongen(5’er) og sommersesongen(7’er).
 
Jil har begge årene spilt i 1. divisjon i vinterserien, og 2. divisjon i sommerserien.
 
Pga. manglende arkiv, er det kun lagt til resultat for den nyligste sesongen som har blitt spilt

Oppmann
Karl Anders Leth Gurholt


1.3 Årsberetning Volleyball.


Årsberetning 2017/2018
JIL Oslo Volleyball

Aktivitet
Vi spiller i bedriftsserien og i 2017 på våren var sesongen over og vi fikk til en sterk 3 plass. Ny sesong startet på høsten 2017 og sluttet våren 2018. Denne sesongen gikk ikke så bra endte med 13 plass av 13 lag. Fortsatt interesse for ny sesong så det ble meldt på lag i serien som begynte igjen på høsten. Har blitt mange stabile spillere men noen detter av og noen nye kommer til. Vi driver fortsatt med treninger hver tirsdag kl: 11.30-13.00 i Schweigaardsgate 23. Litt varierende oppmøte her. Har også muligheter til å være med på en fellestrening med NSB og Gjensidige tirsdager kl:17.15.

Medlemstall:




	
	2014
	2015
	2016
	2017
	2018

	Damer
	6
	6
	6
	4
	5

	Herrer
	9
	9
	10
	12
	12




Oppmann
Kristian Grønberg


1.4 Årsberetning bordtennis

JIL Oslo: Kort Årsberetning for Bordtennis-gruppen for 2017
JM ble arrangert i Askim 01.April.
Deltagere fra JIL Oslo var Reidar Hæhre, Reidar Reksten, Tore Olaisen, Trond Klingenberg og Tore Nilsen.
Beste resultater ble 3.plass i double ved Reidar Hæhre/Tore Nilsen, og 4. plass i single ved Reidar Hæhre.
OBIK-serien:
Vi stilte med 3 lag i serien – 1 lag i 2.divisjon, 1 lag i 3.divisjon og 1 lag i 4.divisjon
· Det ble opprykk til 1. og 2. divisjon for 1. og 2. laget foran serien 2017/2018.
 
JIL Oslo: Årsberetning for Bordtennis-gruppen for 2018
Det deltok 3 lag i OBIK-serien (sesongen 2017/2018).
· 1 lag spilte i 1. divisjon, nyopprykket fra 2.divisjon
· Laget rykket dessverre etter endt sesong ned i 2. divisjon
· Vi fikk en skadet spiller, og spilte flere kamper kun med 2 spillere
· 1 lag spilte i 2. divisjon, nyopprykket fra 3. divisjon
· Laget beholdt plassen i divisjonen
· 1 lag spilte i 4. divisjon
· Plassering midt på tabellen
Jernbanemesterskapet
JIL Oslo arrangerte mesterskapet i Bjølsenhallen Oslo lørdag 10.03. og søndag 11.03.
Single og double lørdag, og lagkamp søndag.
Følgende spillere deltok:
Tore Olaisen, Trond Klingenberg, Leiv Stalsberg, Reidar Hæhre og Tore Nilsen. Beste plassering i single var Reidar Hæhre, som ble nummer 6.
I double ble Reidar Hæhre og Tore Nilsen nr.3. I lag kom JIL Oslo på 3.plass.
Hotell/Bankett – ble avholdt på Radisson Blue i Nydalen. Som vanlig var det god stemning. Spillerne fra alle klubbene kjenner hverandre gjennom flere år, som gjør at vi føler at vi har «slektstreff» hvert år.
Det har vært fast trening på mandager gjennom hele året, også på onsdager har det vært aktivitet, i tillegg til seriespillet. De fleste holdt treningen ved like også gjennom sommeren. Så gruppa er fortsatt veldig aktiv. Vi er den gruppa med høyest gjennomsnittsalder. Bordtennis er en gren som kan bedrives i alle aldersgrupper.
Det bør her nevnes at vår eldste deltager Leiv Stalsberg fylte 85 år 11.desember, og deltar fortsatt aktivt.
Sammenslåing av bordtennisgruppene fra JIL Oslo og HIL/NSB.
HIL hadde 13 medlemmer, 7 av disse er ansatt, og spilleberettiget i JM
JIL Oslo hadde 12 medlemmer, 8 av disse er ansatt og spilleberettiget i JM.
Bordtennisgruppa består derved av 25 spillere totalt.Dette førte til at det ble meldt på 5 lag fra JIL Oslo til serien 2018/2019. Med dette er lagene dekket med spillere, samt noen i reserve.
· 2 lag i 1. divisjon (Begge fra tidligere HIL)
· 2 lag i 2. divisjon (1 fra tidligere HIL og 1 fra JIL Oslo)
· 1 lag i 4. divisjon (fra JIL Oslo)
Vi ser det som veldig positivt at bordtennisgruppa blir samlet slik at det blir enda lettere å disponere ressurser og lokaliteter.
 
Tore Nilsen
Oppmann bordtennis
 
 

1.5 Årsberetning bridge
Deltagelse i jernbanemesterskapet i bridge på Hamar 2017 og 2018   . Fra jil Oslo deltok det 4  konduktøren i 2018. Det var Bjørn Håvelsrud Håvard Øvereide  Bente Buan og  Stein Hovstad.   Turneringen gikk over 2 dager  lørdag og søndag.   I 2017 var det 6 stykker.   
Oppmann
Bente Buan

1.6 Årsberetning løp og orientering


I 2018 var JIL Oslo sterkt representert i internasjonalt USIC mesterskap i maraton i Praha. Fra JIL Oslo deltok Lars Leiren, Roger Amundsen, Espen Hagen og Natalie Fagergren. I tillegg var Trond Cato Marthinsen lagleder. Samtlige satte personlige rekorder bortsett fra Espen Hagen som dessverre måtte bryte.

JIL Oslo arrangerer hvert år JM maraton som del av Nordmarka Skogsmaraton.
I 2017 var det kun fire deltakere. Jernbanemester ble Trond Cato Marthinsen med tiden 3.33.33

I 2018 var det atter kun fire deltakere og beste tid hadde Arve Rönnskär fra Stasjonskameratene Drammen med 4.32.49 Ja, det var en varm sommer.

Det har dessverre ikke blitt arrangert JM terrengløp de siste årene.

JIL Oslo har hatt noen få deltagere med på JM orientering hvert år. Dette er en aktivitet som Roger ønsker å satse på og da særlig som en lavterskelaktivitet med basis i OBIK løp. Første kurs ble avholdt 2. mai og vi håper at en o-gruppe etableres.

Ellers har vi en aktiv løpegruppe som markerer seg i Holmenkollstafetten. Elitelaget starter i 2019 i pulje 1 i klasse A1, noe som er imponerende. Vi fremhever oppmann Bård Solvoll som gjør en fantastisk jobb.



1.7 Årsberetning bowling


[bookmark: _oxw7qfuz6cve]BOWLINGGRUPPAS BERETNING 2017.
[bookmark: _w8hur36kpw3f]Gruppestyret
Dag Ellingsen
Ann Berit Asmyhr
Bjørn Nesteby
[bookmark: _k1gepadt460w]Lagledere
Herrelaget: Bjørn Nesteby
[bookmark: _e167wdoacmuh]Aktiviteten generelt
Treningen har som vanlig vært på Veitvet Bowlingsenter. Totalt har en benyttet 5 spillere til kamper og turneringer denne sesongen. Dette betyr at nedgangen har stabilisert seg, men på et veldig lavt nivå. Vi må dessverre konstatere at det er vanskelig å øke antall deltakere.
[bookmark: _fkv2lzb8ryjz]Bedriftsserien
I ligaspillet har vi selvsagt merket reduksjonen i antall spillere, og vi klarte heller  ikke i år  stille damelag, de damene som ønsker det fikk tilbud om å spille sammen med herrelaget.
[bookmark: _uxx5uejtrh1c]Herrer
Etter serieomleggingen i 2016 ble vi plassert i 3’dje divisjon, og denne vant vi våren 2017 etter en særdeles jevn og spennende avslutning. Når det gjenstod en serierunde kunne i prinsipp 5 lag vinne serien. I 2017 blir det derfor spill i 2 divisjon, vi får gratulere oss selv med det. Ved slutten av 2017 ligger vi om lag midt på tabellen.
[bookmark: _ghpj8uk6f0ud]Jernbanemesterskapet
Mesterskapet ble denne gangen arrangert på Bowling 1 i Drammen av JIL Drammen. Fra HIL deltok tre herrer. Det ble ingen Jernbanemestere fra oss denne gangen. Totalt deltok 66 spillere, 5 damer og 61 herrer.
I klasse B1 endte Bjørn Nesteby på 15 pl,. I B2 ble Dag Ellingsen nr 4 og Borge Risåsen nr 25. I lagspillet ble vi nr 10 av 18 lag.
[bookmark: _yubxz7ncjkl1]Veteranmesterskap (>50)
Mesterskapet ble arrangert på Metro Lørenskog av Utvalget. Fra HIL deltok 4 herrer. I klasse B ble Dag nr 4 og Bjørn nr 5, i klasse C ble Gunnar nr 5 og Borge nr 6.
[bookmark: _e55vrp5gdkb]Klubbmesterskapet
Mesterskapet ble arrangert på Veitvet. Denne gangen var ingen damer med. Bjørn Nesteby ble klubbmester for herrer og tok sitt 6 mesterskap. Borge Risåsen ble beste spiller totalt (inkl HCP), og fikk sitt 3’dje napp i Bowlingruppas vandrepokal, og vant den til odel og eie.
[bookmark: _q3n9mj2mlekh]Representasjon
Bjørn Nesteby er sekretær i NJIF’s Veteranlaug.
 
Oslo 26.01.18                     	
Dag Ellingsen                    	                    	Bjørn Nesteby        	                                              
Leder Bowlinggruppa                    	        	        	Oppmann/lagleder


	Kampoversikt bowling (Bedriftsliga, JM og Nordisk)

	Nr
	Navn
	Tidligere
	2017
	Totalt

	1
	Gunnar Skirbekk
	437
	15
	452

	2
	Dag Ellingsen
	414
	19
	433

	3
	Bjørn Nesteby
	322
	19
	341

	4
	Rune Berglien
	320
	18
	338

	7
	Borge Risåsen
	247
	15
	262




[bookmark: _bw784zj2l7x6]BOWLINGGRUPPAS BERETNING 2018.
[bookmark: _7aap7kf8dn3s]Gruppestyret
Dag Ellingsen
Ann Berit Asmyhr
Bjørn Nesteby
[bookmark: _giuynlnxq9i9]Lagledere
Herrelaget: Bjørn Nesteby
[bookmark: _bbbi61nkp0ax]Aktiviteten generelt
Den ukentlige treningen har vært på Veitvet Bowlingsenter mandager kl 16:00 – 18:00. Antallet disponible spillere har ila 2018 kommet under smertegrensen ift å melde på i OBIK bedriftsserie.
[bookmark: _v1s52wl6wo5n]Bedriftsserien
Som nevnt foran så hadde vi for lite disponible spillere for å kunne melde på lag til ligaspillet. Dette er trist, men ikke noe vi klarer å rette opp på kort sikt, det ble derfor besluttet å ikke melde på lag for 2018/19 sesongen som starter høsten 2018.
[bookmark: _uept0mmqbfek]Herrer 1, (2 divisjon)
Vi havnet tilslutt på 6 plass (av 9) i vårt første år i 2 divisjon. Det må vi si oss fornøyd med.
[bookmark: _45in30dhu6so]Jernbanemesterskapet
Mesterskapet ble denne gangen arrangert på Bowling 1 i Hamar av JIL Hamar. Fra HIL deltok tre herrer, og det ble ingen Jernbanemestere fra oss. Totalt deltok 84 spillere, 11 damer og 73 herrer. I klasse B1 kom Bjørn på 21 pl, i B2 kom Dag på 7 og Borge på 41 pl. I lagspillet ble vi nr 12 av 17 lag.
[bookmark: _qew4i63rkjt6]Veteranmesterskap (>50)
Mesterskapet ble arrangert på Røros av Lokdriften Trondheim. Totalt deltok 27 (7 damer og 20 herrer. HIL hadde ingen deltakere denne gangen.
[bookmark: _alh3mubl0rud]Klubbmesterskapet
Klubbmesterskapet ble arrangert på Veitvet. Denne gangen ble det, for å markere at dette var siste mesterskap i HIL regi, sendt ut utvidet invitasjon. Totalt var det 7 deltakere, klubbmester for herrer ble Dag Ellingsen som tok sitt 4 mesterskap, for damer Ann Berit Asmyhr, som tok sitt 3, hun ble også beste spiller totalt inkl HCP.
 
                                           	Oslo 26.03.2019
 
Dag Ellingsen                       	     	Bjørn Nesteby                                         	
Leder Bowlinggruppa                               	Oppmann/lagleder



	Kampoversikt bowling (Bedriftsliga, JM og Nordisk)

	Nr
	Navn
	Tidligere
	2018
	Totalt

	1
	Gunnar Skirbekk
	452
	7
	459

	2
	Dag Ellingsen
	433
	15
	448

	3
	Bjørn Nesteby
	341
	16
	357

	4
	Rune Berglien
	338
	15
	353

	7
	Borge Risåsen
	262
	16
	278






1.8 Årsberetning Curling


Oppmann for curling er Hege Lutro. Curling er en sport for alle! Vinteren 2018 var den første sesongen noensinne for oss. Vi ligger nederst på tabellen men vi lærer og har det gøy! Og vi er klare for neste sesong.


1.9 Årsberetning innebandy


Ulrika Edin og Alexander John har dratt i gang en liten innebandygruppe som har deltatt i 3 mot 3 turneringer i regi av OBIK.

Vi håper at de etterhvert får et samarbeide med spillere i SG23 og at seriespill kan etableres.



2. Saker til behandling

Regnskap og budsjettforslag legges frem på årsmøtet.

Det har ikke kommet inn forslag til årsmøtet.

Styret vil legge frem en plan for det kommende året. Denne vil legge vekt på rekruttering og synlighet (intranett og profilering).


